याज्ञवल्क्यस्मृतिः/आचाराध्यायः/उपोद्घातप्रकरणम्
<table>		
		
<td><p>		
	योगीश्वरं याज्ञवल्क्यं संपूज्य मुनयोऽब्रुवन्  ।वर्णाश्रमेतराणां नो ब्रूहि धर्मानशेषतः   । । १.१  । ।	</p>
<td><p>		
	मिथिलास्थः स योगीन्द्रः क्षणं ध्यात्वाब्रवीन्मुनीन्  ।यस्मिन्देशे मृगः कृष्णस्तस्मिन्धर्मान्निबोधत   । । १.२  । ।	</p>
<td><p>		
	पुराणन्यायमीमांसा धर्मशास्त्राङ्गमिश्रिताः   ।वेदाः स्थानानि विद्यानां धर्मस्य च चतुर्दश   । । १.३  । ।	</p>
<td><p>		
	मन्वत्रिविष्णुहारीत याज्ञवल्क्योशनोऽङ्गिराः   ।यमापस्तम्बसंवर्ताः कात्यायनबृहस्पती   । । १.४  । ।	</p>
<td><p>		
	पराशरव्यासशङ्ख लिखिता दक्षगौतमौ   ।शातातपो वसिष्ठश्च धर्मशास्त्रप्रयोजकाः   । । १.५  । ।	</p>
<td><p>		
	देशे काल उपायेन द्रव्यं श्रद्धासमन्वितम्  ।पात्रे प्रदीयते यत्तत्सकलं धर्मलक्षणम्  । । १.६  । ।	</p>
<td><p>		
	श्रुतिः स्मृतिः सदाचारः स्वस्य च प्रियं आत्मनः   ।सम्यक्संकल्पजः कामो धर्ममूलं इदं स्मृतम्  । । १.७  । ।	</p>
<td><p>		
	इज्याचारदमाहिंसा दानस्वाध्यायकर्मणाम्  ।अयं तु परमो धर्मो यद्योगेनात्मदर्शनम्  । । १.८  । ।	</p>
<td><p>		
	चत्वारो वेदधर्मज्ञाः पर्षत्त्रैविद्यं एव वा   ।सा ब्रूते यं स धर्मः स्यादेको वाध्यात्मवित्तमः   । । १.९  । ।	</p>
</table>